./data/phi0914/phi00133/phi0914.phi00133.perseus-lat1.xml
Titus Livius (Livy)
ValeriusFlaccus  et       M PorciusCato  consules idibus Martiis, quo die magistratum inierunt, de provinciis cum ad senatum rettulissent,              patres censuerunt, quoniam in Hispania tantum glisceret bellum, ut iam consulari et duce et exercitu opus esset, placere consules Hispaniam citeriorem Italiamque provincias aut comparare inter se aut sortiri;         utri Hispania provincia evenisset, eum duas legiones et quindecim milia socium Latini nominis              et octingentos equites secum portare et naves longas viginti ducere;              alter consul duas scriberet legiones; iis Galliam obtineri provinciam satis esse fractis proximo anno Insubrum Boiorumque animis:              Cato Hispaniam, Valerius Italiam est sortitus  praetores deinde provincias sortiti,       C FabriciusLuscinus  urbanam,       C AtiniusLabeo  peregrinam,       Cn ManliusVolso  Siciliam,       Ap ClaudiusNero  Hispaniam ulteriorem,       P PorciusLaeca  Pisas, ut ab tergo Liguribus esset;       P Manlius  in Hispaniam citeriorem adiutor consuli datus        T Quinctio  suspectis non solum Antiocho et Aetolis, sed iam etiam Nabide, Lacedaemoniorum tyranno, prorogatum in annum imperium est, duas legiones ut haberet  in eas si quid supplementi opus esset, consules scribere et mittere in Macedoniam iussi        Ap Claudio  praeter legionem, quam       Q Fabius  habuerat, duo milia       peditum       et ducentos equites novos ut scriberet, permissum               par numerus peditum equitumque novorum et       P Manlio  in citeriorem Hispaniam decretus et legio eadem, quae fuerat sub       Q Minucio  praetore, data               et       P PorcioLaecae  [ad Etruriam] circa Pisas decem milia peditum et quingenti equites ex Gallico exercitu decreti  in Sardinia prorogatum imperium       Ti SempronioLongo